
46                                                                                                                                    DR 31.10.2016                                    

 

Kita ada Menteri Pertahanan menjaga tiga angkatan tentera tetapi kita ada pula 
Agensi Penguatkuasaan Maritim Malaysia. Saya semak website, tugas Agensi 
Penguatkuasaan Maritim Malaysia ini adalah lebih kurang sama dengan Angkatan Tentera 
Laut kita. Jadi, kenapa kita duplicate? Walaupun ada disebut bahawa APMM ini terletak di 
dalam masa krisis terletak di bawah Angkatan Tentera Laut tetapi kenapa kita ada begini, 
dengan fungsinya yang sama? Adakah kita tidak boleh menggunakan aset dan kemudahan 
Tentera Laut ini untuk menjalankan tugas dan fungsi yang sama di lautan, jadi kita perlu 
wujudkan pula APMM? Mungkin nak bagi salah seorang Menteri di JPM ada kerja ini. 

Jadi, banyak lagi saya nak sebut di sini sebenarnya. Saya nak sebut tentang 
confusion bila tidak ada communication, tidak ada komunikasi di antara kementerian. 
Contohnya dalam isu AES dahulu, di mana Menteri Pengangkutan menswastakan 
pemasangan perangkap laju AES untuk menangkap pemandu laju dan terus menyaman 
tapi pihak polis pula juga yang duduk di bawah Kementerian Dalam Negeri meneruskan 
penggunaan perangkap laju. 

Tuan Yang di-Pertua, saya sebenarnya hairan dengan Kementerian 
Pembangunan Wanita, Keluarga dan Masyarakat. Memang saya suka ketiga-tiga 
Menterinya wanita tapi saya lihat ia mempunyai dua Timbalan Menteri. Sedangkan, 
masalah-masalah di dalam Kementerian Pembangunan Wanita, Keluarga dan Masyarakat 
kita sama seperti dahulu. Tidak ada pelebaran tugas atau expansion of job function, dengan 
izin. Tugas yang sama tapi dua orang Timbalan Menteri. Kita masih ada masalah untuk 
menghidupkan taska-taska untuk penjagaan anak-anak dan sebagainya. 

Jadi, saya minta supaya kementerian-kementerian ini dikaji semula. Saya pun tak 
faham apa yang PEMANDU buat di bawah JPM. Belum lagi saya sebut tentang JPM ya. 
Pendidikan prasekolah Jabatan Perdana Menteri dengan PERMATAnya, Tabika Perpaduan 
Jabatan Perpaduan dan Integrasi Nasional, Kementerian Kemajuan Luar Bandar dan 
Wilayah dengan KEMASnya, kemudian Kementerian Pendidikan dengan prasekolahnya. 
Ketiga-tiganya mempunyai fungsi yang sama tetapi tiga agensi kerajaan. Bila ada tiga 
agensi, maknanya perbelanjaan pengurusan dan pentadbiran untuk tiga kementerian. 

Tuan Yang di-Pertua:  Masa. 

Dr. Siti Mariah binti Mahmud [Kota Raja]: Insya-Allah, saya sambung lagi 
kemudian, insya-Allah. Terima kasih Tuan Yang di-Pertua. 

Tuan Yang di-Pertua: Dalam senarai yang ada depan saya sekarang ini ialah 
Yang Berhormat Kuala Pilah. 

Seorang Ahli:  Tiada. 

Tuan Yang di-Pertua: Tiada. Kalau Yang Berhormat Kuala Pilah tiada, Yang 
Berhormat Parit. 

Seorang Ahli:  [Berucap tanpa menggunakan pembesar suara] 

Dato’ Haji Mahfuz bin Haji Omar [Pokok Sena]: Pokok Sena pun boleh. 

Datuk Liang Teck Meng [Simpang Renggam]: Simpang Renggam. 

Tuan Yang di-Pertua: Yang Berhormat Parit tiada. Yang Berhormat Simpang 
Renggam.  

 Dato’ Haji Mahfuz bin Haji Omar [Pokok Sena]: Pokok Sena pun bersedia. 

 Tuan Yang di-Pertua:  Sila Yang Berhormat Simpang Renggam. 

 

2.48 ptg. 

 Datuk Liang Teck Meng [Simpang Renggam]: Terima kasih Tuan Yang di-
Pertua kerana memberi peluang kepada saya untuk mengambil bahagian dalam 
perbahasan Bajet 2017. Saya mulai dengan mengucapkan tahniah kepada Perdana 
Menteri kerana membentangkan Bajet 2017 yang komprehensif, prihatin dan tepat dengan 
keadaan sosioekonomi semasa negara. 

  



Kita ada Menteri Pertahanan menjaga tiga angkatan tentera tetapi kita ada pula Agensi Penguatkuasaan Maritim Malaysia. Saya semak website, tugas Agensi Penguatkuasaan Maritim Malaysia ini adalah lebih kurang sama dengan Angkatan Tentera Laut kita. Jadi, kenapa kita duplicate? Walaupun ada disebut bahawa APMM ini terletak di dalam masa krisis terletak di bawah Angkatan Tentera Laut tetapi kenapa kita ada begini, dengan fungsinya yang sama? Adakah kita tidak boleh menggunakan aset dan kemudahan Tentera Laut ini untuk menjalankan tugas dan fungsi yang sama di lautan, jadi kita perlu wujudkan pula APMM? Mungkin nak bagi salah seorang Menteri di JPM ada kerja ini. Jadi, banyak lagi saya nak sebut di sini sebenarnya. Saya nak sebut tentang confusion bila tidak ada communication, tidak ada komunikasi di antara kementerian. Contohnya dalam isu AES dahulu, di mana Menteri Pengangkutan menswastakan pemasangan perangkap laju AES untuk menangkap pemandu laju dan terus menyaman tapi pihak polis pula juga yang duduk di bawah Kementerian Dalam Negeri meneruskan penggunaan perangkap laju. Tuan Yang di-Pertua, saya sebenarnya hairan dengan Kementerian Pembangunan Wanita, Keluarga dan Masyarakat. Memang saya suka ketiga-tiga Menterinya wanita tapi saya lihat ia mempunyai dua Timbalan Menteri. Sedangkan, masalah-masalah di dalam Kementerian Pembangunan Wanita, Keluarga dan Masyarakat kita sama seperti dahulu. Tidak ada pelebaran tugas atau expansion of job function, dengan izin. Tugas yang sama tapi dua orang Timbalan Menteri. Kita masih ada masalah untuk menghidupkan taska-taska untuk penjagaan anak-anak dan sebagainya. Jadi, saya minta supaya kementerian-kementerian ini dikaji semula. Saya pun tak faham apa yang PEMANDU buat di bawah JPM. Belum lagi saya sebut tentang JPM ya. Pendidikan prasekolah Jabatan Perdana Menteri dengan PERMATAnya, Tabika Perpaduan Jabatan Perpaduan dan Integrasi Nasional, Kementerian Kemajuan Luar Bandar dan Wilayah dengan KEMASnya, kemudian Kementerian Pendidikan dengan prasekolahnya. Ketiga-tiganya mempunyai fungsi yang sama tetapi tiga agensi kerajaan. Bila ada tiga agensi, maknanya perbelanjaan pengurusan dan pentadbiran untuk tiga kementerian. Tuan Yang di-Pertua: Masa. Dr. Siti Mariah binti Mahmud [Kota Raja]: Insya-Allah, saya sambung lagi kemudian, insya-Allah. Terima kasih Tuan Yang di-Pertua. Tuan Yang di-Pertua: Dalam senarai yang ada depan saya sekarang ini ialah Yang Berhormat Kuala Pilah. Seorang Ahli: Tiada. Tuan Yang di-Pertua: Tiada. Kalau Yang Berhormat Kuala Pilah tiada, Yang Berhormat Parit. Seorang Ahli: [Berucap tanpa menggunakan pembesar suara] Dato' Haji Mahfuz bin Haji Omar [Pokok Sena]: Pokok Sena pun boleh. Datuk Liang Teck Meng [Simpang Renggam]: Simpang Renggam. Tuan Yang di-Pertua: Yang Berhormat Parit tiada. Yang Berhormat Simpang Renggam. Dato' Haji Mahfuz bin Haji Omar [Pokok Sena]: Pokok Sena pun bersedia. Tuan Yang di-Pertua: Sila Yang Berhormat Simpang Renggam. 2.48 ptg. Datuk Liang Teck Meng [Simpang Renggam]: Terima kasih Tuan Yang di- Pertua kerana memberi peluang kepada saya untuk mengambil bahagian dalam perbahasan Bajet 2017. Saya mulai dengan mengucapkan tahniah kepada Perdana Menteri kerana membentangkan Bajet 2017 yang komprehensif, prihatin dan tepat dengan keadaan sosioekonomi semasa negara.